बैंगलोर वर्तमान
कुछ कहानियाँ ऐसी होती हैं जो याद रह जाती हैं।
और मुझे लगता है कि यह वैसा ही केस था।
जिसे समाज कभी भूल नहीं पाएगा।
संपत्ति नं : 81(81/82) रिचमंड रोड
क्योंकि, एक तरफ़ तो एक महिला का जुनून था।
और दूसरी तरफ़ हर कदम पर एक सोची-समझी चाल थी।
यह दिखाता है कि अगर कोई महिला कोई नया रिश्ता शुरू करती है,
तो उसे सावधान रहना चाहिए।
क्योंकि कोई नहीं जानता,
कब लोग बदल जाते हैं।
वह वाकई सबका ध्यान आकर्षित कर लेती थीं।
उनसे बात करने पर, आपको लगेगा
कि उसे आसपास की किसी चीज़ में दिलचस्पी नहीं है।
उसे बस आपकी बातों में दिलचस्पी है।
आप शकेरेह को नज़रअंदाज़ नहीं कर सकते थे। बिल्कुल नहीं।
वह बहुत दिलकश थीं।
उन्हें पुरानी कारें बहुत पसंद थीं।
और उनके पास एक कार थी, लगोंडा।
और उन्हें पिकनिक पसंद थी। पिकनिक पर जाना और...
लोगों से मिलना-जुलना।
बहुत सामाजिक, बहुत प्यारी इंसान थीं।
मुझे कभी समझ में नहीं आया,
कि इतने प्यारे और प्यार करने लायक इंसान के साथ इतना बुरा कैसे हो सकता था।
जब खबर बाहर आई तभी पता चला।
वह बहुत सनसनीखेज़ खबर थी।
गुमशुदा, शकेरेह नमाज़ी...
शकेरेह नमाज़ी, हाई प्रोफाइल, अमीर और खूबसूरत गुमशुदा...
मैसूर के पूर्व दीवान की नवासी...
कर्नाटक के सबसे पुराने कुलीन परिवारों में से एक...
यह बहुत असाधारण था।
उनके परिवार को देखते हुए।
उनके पास सब कुछ था।
लोग बहुत सकते में थे।
यह बहुत बड़ी खबर थी,
जुर्म की भयानकता को देखते हुए।
मुझे नहीं लगता कि हम में से किसी ने भी सोचा था,
कि जो हुआ, वैसा कुछ होगा।
एसएस
मौत का चक्र
कब्र पर जश्न
मेरा नाम कोदंडरमैया है।
पी. कोदंडरमैया पूर्व पुलिस महानिरीक्षक
मैं डीजी के ऑफ़िस में
अतिरिक्त पुलिस महानिदेशक प्रशासन के पर पर कार्यरत था।
1993 में।
पुलिस उपायुक्त पश्चिम मंडल बंगलौर शहर
मेरे वहाँ पहुँचने के कुछ दिन बाद,
मैं अपना काम कर रहा था।
और फिर अचानक मैंने
एक महिला की आवाज़ सुनी।
ज़ोर से चीखती हुई और वो
पुलिस विभाग और अधिकारियों को गाली दे रही थी।
मार्च, 1994
मैंने अर्दली को बुलाया और पूछा, "कौन चीख रहा है? उसे अंदर भेजो।"
सर, मैं यहाँ इतनी बार आ चुकी हूँ...
और वह अंदर आई और मुझे गालियाँ देने लगी।
"आप सब बदमाश हैं।"
"आप सब भ्रष्टाचारी हैं।"
"मैं यहाँ आप पर चिल्लाने आई हूँ,
क्योंकि मुझे पुलिस विभाग पर भरोसा नहीं है।"
"मेरी माँ शकेरेह खलीली गायब हैं।"
8 मई, 1990
"और आपके पूर्ववर्ती ने केस पर कुछ नहीं किया।"
"और मुझे नहीं लगता कि आप भी कुछ करेंगे।" उसने मुझसे कहा।
कोई कुछ नहीं कर रहा, सर।
फिर वह रोने लगी।
बहुत देर तक रोती रही। रोती रही। लगातार, काफ़ी देर तक।
और फिर उसने खुद को संभाला। और फिर बोलना शुरु किया।
उसका नाम सबा था।
सबा मुंबई में मॉडल थी।
और वह अपनी माँ का पता लगाने यहाँ आई थी।
और उसे कोई जानकारी नहीं मिल रही थी।
तो, मैंने सबा से बात की।
मुझे इस स्कूप पर बहुत गर्व है।
क्योंकि एक ही परिवार में महिलाओं के दो लुक थे।
सत्या सरन लेखिका व संपादक
मतलब, एक हिस्सा कहता था कि आधुनिक बनो।
दूसरा हिस्सा कहता था, परंपरागत रहो।
पर, इसी भ्रम की वजह से सबा की माँ जैसी कहानियाँ बनती हैं।
वह अपनी माँ की बात किया करती थी। वह चिंतित थी।
वह शो से निकल जाती या शो के लिए नहीं आती
क्योंकि वह कुछ और कर रही होती।
जब मैं सबा से बात कर रही थी, तो उसकी आँखों में दर्द था।
और वह कमज़ोर थी। वह दुख में थी।
मैंने माफ़ी माँगी और कहा, "तुम्हारे लिए यह आसान नहीं है।"
पर वह बात करना चाहती थी।
यह जानकारी सबा खलीली की गवाही पर आधारित है
मेरा नाम सबा खलीली है।
मेरी माँ का नाम शकेरेह है और विवाहपूर्व नाम नमाज़ी है।
मैं उनकी दूसरी बेटी हूँ।
मैं जुलाई में उन्हें सरप्राइज़ देने बैंगलोर गई थी।
और अपनी माँ को घर से गायब पाया।
आखिरी बार जब मैं अपनी माँ से मिली थी,
वह प्यार से भरी थीं।
हम एक दूसरे से मिलने के लिए तड़प रहे थे।
मैं भावनात्मक रूप से तनाव में हूँ।
और तब से मेरी सेहत और मेरी ज़िंदगी पहले जैसी नहीं रही।
मेरी माँ सर मिर्ज़ा इस्माइल के खानदान से थीं।
मेरा नाम अब्बास शिराज़ी है।
मैं अभी बैंगलोर में रहता हूँ।
और शकेरेह मेरी बुआ थीं।
बहुत प्यारी और बहुत करीबी बुआ।
मैं रेबाब अल खमीनी हूँ।
मेरे दादा और शकेरेह के नाना
रेबाब अल खमीनी
चचेरे भाई बहन थे।
तो हम चचेरी बहनें थीं।
माँ, आपका नाम...
आपका नाम और आप कैसे...
-आपको थोड़ा ऊँचा बोलना होगा। -मैं ऊँचा सुनती हूँ।
मैं सईदा मिर्ज़ा हूँ।
सईदा मिर्ज़ा
मेरे पति और शकेरेह की माँ चचेरे भाई-बहन थे।
शकेरेह सिंगापुर में पढ़ी थी।
उनकी ज़्यादातर शिक्षा वहीं हुई थी।
ईव के साथ मिलन
वह बहुत दिलकश शख्सियत थीं।
आप उसकी मौजूदगी नज़रअंदाज़ नहीं कर सकते थे।
प्रधानमंत्री ने हेडगर्ल से मुलाक़ात की।
वो यहीं हमारे नज़दीक ही, पड़ोस में रहते थे।
नबीला जमाल
वह मैसूर के दीवान की नवासी थीं।
वह बहुत बड़ी पोज़ीशन थी।
वह एक सम्मानित व्यक्ति थे।
जिन्होंने कई खूबसूरत स्मारकों
के निर्माण में महत्वपूर्ण भूमिका निभाई थी।
यहाँ तक कि सड़कों के नाम उनके दादा-दादी के नाम पर हैं।
वह बैंगलोर के या शायद देश के
एक सबसे सम्मानित परिवार से थीं।
और बहुत सुंदर थीं।
और एक बहुत अमीर, करोड़पति की बेटी थीं।
और वह उस परिवार से थीं,
जिसके पास बहुत संपदा थी,
संपत्ति थी। जो अब शकेरेह को मिली थी।
वह शायद 19 साल की थी, जब उनकी शादी हुई।
राजदूत खलीली एक चलता-फिरता विश्वकोश थे।
वह बहुत जानकार इंसान थे, जिनके संपर्क बहुत ज़्यादा थे।
भारत सरकार में बहुत प्रभाव रखते थे।
वह खुद भी बहुत लोकप्रिय थे।
वह अच्छा बोलते थे। कई साक्षात्कार दिए। वह खुद भी टीवी पर काफी दिखायी देते थे।
लोग अकबर खलीली को अच्छे से जानते थे।
वह शानदार निकाह था।
निकाह के बारे में बताइए।
वह वास्तव में खुशियों से भरा माहौल था।
जिस तरह से एक-दूसरे से बात कर रहे थे, वे बहुत सहज लग रहे थे।
मैं शकेरेह के साथ थी। और अकबर भाई दूसरे कमरे में थे।
और वे साथ में बहुत अच्छे लग रहे थे,
शादी के दौरान भी और बाद में भी।
एक दुल्हन के तौर पर वह बहुत खुश थीं।
यह सब बहुत शानदार था।
नव-विवाहित जोड़े के रूप में उनकी वह फ़ोटो, बस...
मेरे दिमाग में घूमती रहती है।
बाहर से देखने पर लगता था कि वे एक सुंदर परिवार हैं।
उनकी चार बहुत सुंदर बेटियाँ थीं। सुंदर बेटियाँ।
उन सबमें शकेरेह के कुछ न कुछ गुण थे। हाँ।
दूसरी बेटी, सबा, सबसे ज़्यादा शकेरेह जैसी लगती थी।
मुझे लगता था कि वे आदर्श जोड़ा थे। सच में।
मैंने कभी नहीं सोचा था कि जो हुआ, वह सचमुच होगा।
अकबर भाई विदेश सेवा में थे।
वे अलग-अलग देशों में तैनात रहे।
मैं लिवलीन भगत हूँ।
लिवलीन भगत
और मैं एक गृहिणी हूँ। पर मैं उससे कहीं बढ़कर हूँ।
मुझे लगता है कि राजनयिकों की पत्नियों को बहुत मुश्किल होती है।
अगर मुझसे फिर से पूछा जाए, "क्या तुम राजनयिक की पत्नी बनना चाहोगी?"
"बिल्कुल नहीं!"
पुरुष अपने कठिन प्रशिक्षण से गुज़रते हैं।
पर हम बिल्कुल नौसिखिया होती हैं।
पुरुष आता है, वह खास तरीके से तैयार होता है।
उन्हें विदेश मंत्रालय या फिर,
बाहरी विभाग से निर्देश मिलते हैं।
तो वे एक ऑफ़िस में जाते हैं।
पर एक महिला को पूरा घर संभालना होता है।
और फिर आपको सुंदर दिखना होता है।
आपको अच्छा दिखना होता है।
और अगर आपको 20 या 30 मेहमानों की सूची मिलती है,
तो, आपको एक संपूर्ण, अच्छा भारतीय खाना बनाना होता है।
यह सब बहुत थकाऊ होता है।
और, ज़ाहिर है, हमें जो कहा जाता है वह करना होता है।
मैं उन्हें एक-दूसरे से बहुत अलग मानती हूँ।
क्योंकि मिस्टर खलीली हमेशा करीने से रहते थे,
अपनी शेरवानी और अपनी
काली टोपी में।
और दूसरी तरफ़, एक इंसान
जो खुद को स्थापित करने की कोशिश कर रही थी।
मैंने उन्हें ज़्यादा साथ नहीं देखा।
मुझे लगता है कि अकबर शायद ईरान में थे। या वह...
वह ईरान में थे। नहीं?
-वह ईरान में थे। -वह वहाँ राजदूत थे।
-तो, वह बाहर ही रहते थे। -वह...
लेकिन, उसके आसपास हमेशा कोई न कोई होता था और हँसी-मज़ाक और...
तो, इसलिए हमें नहीं पता था कि वह,
अकेलापन महसूस कर रही थीं और...
बेसब्र थी।
मुझे लगता है कि रिश्तों में दरार तब शुरू हुई जब वह...
मिस्टर श्रद्धानंद से मिली।
मुरली मनोहर मिश्रा उर्फ़ स्वामी श्रद्धानंद
सबा खलीली की गवाही पर आधारित
वह 1983 में हमारे जीवन में आया।
मेरे माता-पिता और मैं दिल्ली में रामपुर की बेगम के घर गए थे।
वहीं पर मैंने उसे पहली बार देखा था।
मुझे वह दैवी शक्तियों का स्वामी लगा।
उसकी छवि एक तांत्रिक की थी।
वह हमेशा अच्छा बर्ताव करता था।
लेकिन, कुछ ज़्यादा ही अच्छा।
सबा खलीली दूसरी बेटी
वह सैकरीन जैसा था। इतना मीठा कि आपको शुगर हो जाए।
वह मीठी मीठी बातें करता था।
उसने कहा कि उसने पूरे भारत में शिष्य बनाए हैं।
और वे उसे बहुत पसंद करते थे।
और मुझे वह इंसान के तौर पर पसंद नहीं था।
मुझे वह ईमानदार या भरोसा करने लायक नहीं लगा।
पता नहीं, वह शायद मेरी आंतरिक भावना थी।
उसे मेरी बुआ की मदद करने के लिए बुलाया गया।
उनकी संपत्ति संबंधी और बाकी समस्याओं को संभालने के लिए।
मुझे लगता है कि वही हमारी गलती थी।
उसे यहाँ बुलाना।
मेरे पिता भारत गणराज्य के राजदूत के तौर पर ईरान में तैनात थे।
मेरी माँ, मैं और मेरी बहनें बैंगलोर आ गईं।
हम सांके रोड पर, हमारे पिता के घर में रहे।
कुछ दिनों के बाद,
स्वामी श्रद्धानंद बैंगलोर आया।
वह हमारे घर आया।
और वह कई दिनों तक वहीं रहा।
वह एक कोमल स्वभाव का इंसान लगता था।
जो हमेशा हमारे घर की समस्याओं में मदद करने के लिए तैयार रहता था।
और वह एक तरह से बैंगलोर में संपत्ति की देखभाल करने लगा।
और उनके बाकी काम करने लगा।
वह जब भी बैंगलोर आता, हमारे घर में रुकता।
मेरी माँ उससे हमारे घर में रुकने की गुज़ारिश करती थीं।
यह ऐसा था जैसे वह परिवार का सदस्य हो।
तो, यह ऐसा था, कि जब मौका मिले तो उसका पूरा लाभ उठाओ। है न?
उस स्वामी, मुरली मनोहर मिश्रा की किस्मत खुल गई थी।
उसने पूरा लाभ उठाया,
कि पति पास नहीं था।
और उसने अपना दाँव खेला।
मेरी माँ की सुंदरता की तारीफ़ करके उनका दिमाग सड़ाना शुरू कर दिया
और हमसे दूर रहने के लिए मेरे पिता की आलोचना करने लगा।
राजदूत खलीली, राजदूत होने के कारण,
और उस समय ईरान में होने के कारण,
बैंगलोर में जो हो रहा था, उस पर उनका कोई नियंत्रण नहीं था।
तो उनका रिश्ता खराब होने लगा और चीज़ें सही नहीं हो सकीं।
उनका झगड़ा हुआ।
उसके आने से पहले तक, हमारा परिवार खुशहाल था।
मेरे पिता का विदेश तबादला हो गया, और मेरी माँ यहीं थीं।
उसने उसी बात का फ़ायदा उठाया, कि वह अकेली थीं।
फिर उनका तलाक कराया। वे बहुत अच्छे युगल थे।
अक्टूबर 1985 तलाक
एक सफल, करिश्माई और लोकप्रिय इंसान की पत्नी होने के नाते,
शायद उसे अपनी पहचान की कमी लगी हो।
उसे लगा होगा कि मैं अपनी ज़िंदगी में कुछ क्यों नहीं कर रही?
तो, उन्होंने वह शादी तोड़ दी।
और फिर कभी वापस नहीं गईं।
काश मैंने उनके साथ अकेले समय बिताया होता,
शायद... मुझे नहीं पता वह खुश थीं या दुखी।
मुझे वह ठीक लगती थीं।
जब मेरी माँ ने मेरे पिता के साथ शादी तोड़ी,
तो मेरे पिता इटली में भारत के राजदूत थे।
हम इटली अपने पिता के पास चले गए।
यह 1985 की बात है।
उनकी बेटियाँ, वे सब दुखी थीं। पूरा परिवार दुखी था।
जो भी हुआ था, उसके बाद।
यह कुछ ऐसा था जो किसी ने नहीं सोचा था कि वैसा कुछ होगा।
मुझे नहीं पता उसके माँ-बाप ने क्या सोचा। पर,
बाकी लोग सकते में थे और आश्चर्यचकित थे।
पर, वे कर भी क्या सकते थे।
वह महिला के लिए बड़ा कदम होता है।
आप एकदम से शक्तिहीन, अस्तित्वहीन हो जाते हैं।
वह एक कलंक था। और परिवारों को चिंता होती थी।
अगर आप तलाकशुदा हैं,
तो ज़्यादातर पुरुषों के द्वारा
आपको खुला समझा जाता है, खासकर सामाजिक दायरों में।
एक के बाद एक बच्चा मज़ाक नहीं होता।
आपके पास साँस लेने का भी वक़्त नहीं बचता।
उसके पति अपनी नौकरी की वजह से
अक्सर यात्रा करते रहते थे।
उनके लिए अपनी बेटियों को खुद पालना बहुत मुश्किल रहा होगा।
डॉ. प्रेरणा कोहली मनोचिकित्सक
मुझे लगता है कि उसने खुद ही विद्रोह कर दिया।
अब वह अपने जीवन की बागडोर अपने हाथों में लेना चाहती थीं।
समझ नहीं आता... वह ऐसा कैसे कर सकती थी?
उसे उस आदमी में आखिर क्या दिखा?
मेरी माँ ने, तलाक लेने के छह महीनों के अंदर
स्वामी श्रद्धानंद से शादी कर ली।
भयानक। सच में, भयानक।
कि, उसने ऐसे इंसान के लिए...
अकबर को छोड़ दिया था।
उनके जैसे रसूख की महिला की बराबरी यह आदमी कर ही नहीं सकता था।
देखने में, वे मेल नहीं खाते थे।
भावनाओं में, सोच-विचार में, वे मेल नहीं खाते थे।
वह बहुत ईमानदार और साफ़गोई पसंद इंसान थीं।
वह आदमी उनके ठीक उलट था।
भावनाओं, विचारों, चरित्र, हर तरह से।
और उनके उससे शादी करने के बाद,
बैंगलोर के शिया समाज को यकीन ही नहीं हुआ कि क्या हुआ।
पूरा रिचमंड टाउन सदमे में था।
इस बात के साथ परिवार कभी तालमेल नहीं बिठा सका।
अगर इसे प्यार के दृष्टिकोण से देखें,
तो, आप कहेंगे कि उसने वही किया जो वह चाहती थीं।
वह परिवार के नियमों से बाहर गईं,
परिवार के फ़ैसलों के खिलाफ़ गईं,
और धर्म के बाहर के एक आदमी से शादी कर ली।
मुस्लिम समाज की एक महिला, जो धर्म के बाहर शादी करना चाहती है,
उसे अब भी हराम समझा जाता है।
खासकर, अगर आप कट्टर मुस्लिम हैं।
मुझे नहीं लगता कि कोई भी माँ-बाप इसे स्वीकार कर सकते थे।
उन्हें परिवार से मिलने की, या परिवार से बात करने की अनुमति नहीं थी।
यह बहुत अपमानजनक बात थी।
उसका सबने बहिष्कार किया। उसे आने की अनुमति नहीं थी।
कोई उसे आस-पास नहीं चाहता था।
"उसे क्या समस्या है? वह ऐसा क्यों कर रही है?"
मेरी माँ और स्वामी श्रद्धानंद, पति-पत्नी की तरह साथ रहने लगे।
रिचमंड रोड वाले घर में।
रिचमंड टाउन, बैंगलुरु वर्तमान
रिचमंड टाउन को बैंगलोर शहर का दिल कहा जाता है।
और यहाँ शिया समुदाय ही बहुसंख्या में है।
वह जो काला दरवाज़ा है,
उसके अंदर जाना बहुत मुश्किल है।
आप किसी तरह से अंदर नहीं जा सकते।
और यह सालों से खाली पड़ा है।
शायद दशकों से।
यह पड़ोस का घर शायद भुतहा भी हो सकता है।
हमें पता है कि सड़क के उस पार इतनी बर्बरता हुई थी।
क्योंकि यह शिया बहुल इलाका है, इसलिए यह समुदाय के लिए और भी दुखद है
कि उनके किसी अपने के साथ वैसा कुछ हुआ था।
हाँ?
इधर नहीं। रोड का।
नहीं, देखो, रोड वहाँ पे है। हाँ, पता है।
रोड का।
आप वैसा नहीं कर सकते।
इस पर मुकदमा है।
इसके चारों ओर ऊँची दीवारें हैं। तो आप अंदर नहीं झांक सकते।
वह रिचमंड रोड पर थीं, उस छोटे से घर में।
वह बस लोगों के सामने बाहर नहीं आती थीं।
लोग उसे नहीं देख सकते थे। पर हम सब जानते थे कि वह वहीं रहती थीं।
हम सबने कहानियाँ सुनी थी कि
उसने उसके साथ कुछ कर दिया है।
कि उसे अपने वश में कर लिया है या कुछ और...
पता नहीं उसने उनके साथ क्या किया। शायद काला जादू या कुछ।
उनके जैसे रसूख की महिला का
उसके जैसे आदमी के साथ शादी करना।
भारत का सर्वोच्च न्यायालय प्रमाण पत्र
मेरा नाम संजय हेगड़े है।
मैं सर्वोच्च न्यायालय में वकील हूँ।
मैंने अभियोजन के लिए इस केस को लड़ा था।
अपनी चार बेटियों के पिता को छोड़ना,
और किसी और आदमी के साथ जाना,
मुझे लगता है कि बहुत सारे नैतिक फैसले लिए गए होंगे।
मुझे नहीं लगता कि बाकी परिवार ने...
संजय हेगड़े वरिष्ठ वकील
उसे स्वीकार किया या उससे संबंध रखा।
परिवार द्वारा माँ के साथ रिश्ता खत्म करने के बाद भी,
सबा माँ का हालचाल लेती रही।
1990 में, मेरी बहनें और मैं इटली से भारत वापस लौट आईं।
उस दौरान मेरी माँ लगभग हर दिन मुझसे फोन पर बात करती थीं।
हम दोनों लगातार संपर्क में थे।
मेरी माँ ने मुझे लंदन में पढ़ाई जारी रखने की सलाह दी।
वह मुझे मेरा मॉडलिंग करियर छोड़ने के लिए कहती रहती थीं।
मुझे लगता है उनका रिश्ता हमेशा ज़िंदा था।
बस शकेरेह ने ही एक तरह से,
इसे खत्म किया था क्योंकि वह बाकी चीज़ों में शामिल थी।
और सबा, मतलब, कौन नहीं चाहेगा,
कि अपनी माँ के आगोश में वापस आ जाए।
और, जैसा मैंने कहा, सबा अच्छी इंसान है। उसने माँ को याद किया होगा।
मेरी माँ ने मुझसे कहा कि उन्हें बैंगलोर में कुछ मुद्दे सुलझाने हैं।
और मैं किसी भी समय लंदन जाने के लिए तैयार रहूँ।
शकेरेह ने अपनी बेटी से वादा किया कि वह लंदन जाने का बंदोबस्त करेगी।
मैं अपने घर के पास, लियोनार्ड लेन में टहल रहा था।
कोशी बेकरी के करीब,
कोशीज़ ऑटोमैटिक बेकरी
और आंटी शकेरेह अपनी पुरानी कार में जा रही थीं।
उन्होंने मुझे कार रोककर बुलाया, कोशी बेकरी के करीब।
और फिर उन्होंने मुझसे कहा,
"तुमसे बात करनी है। मुझसे मिलने आओ। यह बहुत ज़रुरी है।"
"और बहुत गंभीर बात है।" वह रो रहीं थीं।
उनकी आँखों में आँसू थे। वह रोने लगी।
तो मैंने कहा, "रोइए मत। जल्दी ही मिलने आऊँगा।"
मैं उनसे मिलने घर गया क्योंकि उन्होंने मुझे बुलाया था।
और स्वामी बाहर आया और बोला, "तुम यहाँ क्यों आए?"
"किसकी अनुमति से अंदर आए?"
मैंने कहा, "बुआ हैं?" "नहीं, वह लंदन में है।"
बैंगलोर में नहीं है।
वह अब यहाँ नहीं है।
"और अगली बार आओ, तो वॉचमैन से अनुमति लेकर आना।"
"फिर मैं अनुमति दूँगा, तभी अंदर आना।"
"सीधे अंदर मत आना।"
वह सामने नहीं आईं।
तभी सारी चीज़ें बदलनी शुरू हुईं।
वह मुझे दिन में 2-3 बार फ़ोन करती थीं।
और फिर अचानक, कोई कॉल नहीं। तो मैंने फ़ोन किया।
मिस्टर श्रद्धानंद स्वामी जी, जैसा मैं उसे बुलाती थी। पर अब नहीं।
वह वहीं था।
और वह कह रहा था, "हाँ, तुम्हारी माँ तुम्हें याद करती हैं। वापस आ जाओ।"
मेरा नाम सी. वी. नागेश है।
मुझे केस चलाने के लिए विशेष लोक अभियोजक नियुक्त किया गया था।
जब भी वह इस श्रद्धानंद को फ़ोन करती थीं,
सी. वी. नागेश
लैंडलाइन पर। मुंबई से।
"मुझे मेरी माँ से बात करनी है। प्लीज़, उन्हें फ़ोन दो।"
वह गोलमोल जवाब देता था।
जून, 1991 सबा ने माँ से संपर्क करने की कोशिश की
सबा की गवाही पर आधारित
उनके 4-5 दिनों तक फ़ोन न आने के बाद,
मैंने उन्हें फ़ोन किया।
मेरी माँ की जगह, स्वामी श्रद्धानंद ने फ़ोन उठाया।
उसने कहा कि मेरी माँ किसी रिश्तेदार की शादी में हैदराबाद गई हैं।
मैंने फिर बैंगलोर वाले घर पर फ़ोन किया।
और इस बार उसने कहा कि वह कच्छ में
किसी बड़े हीरा व्यापारी की शादी में गई है।
अगली बार जब कॉल किया, तो मेरी माँ इनकम टैक्स समस्या से घिरी थीं।
जिसकी वजह से वह निराश थीं और बात नहीं कर सकती थीं।
इस तरह से वह काफ़ी समय तक गोलमोल जवाब देता रहा।
अब वह उसकी चालों से उकता गई थी।
वह सीधे मुंबई से बैंगलुरु चली आई।
मैं अपनी माँ के रिचमंड रोड वाले घर गई।
पर मेरी माँ वहाँ कहीं नहीं थी।
जब भी उससे मिलती तो सवाल करती,
"माँ कहाँ है? माँ से मिलना है।"
वह लड़की पता नहीं किस स्थिति से गुज़र रही होगी।
क्योंकि आप चाहते हैं कि कोई तो कुछ करे।
जब वह घर आती, तो वह कहता,
"मैं फ़ोन पर तुम्हें ये सारी जानकारी नहीं देना चाहता।"
क्योंकि इतने सालों के बाद,
वह गर्भवती हो गई।
वह जानती थी कि उसकी माँ एक लड़का चाहती थी।
मुझे सच में लगा, कि शायद वह गर्भवती होंगी।
क्योंकि हम चार लड़कियाँ थी।
तो, मुझे लगा शायद वह बेटा चाहती होंगी।
उनकी चार सुंदर बेटियाँ थी। बहुत सुंदर बेटियाँ।
और वह लड़का चाहती होंगी।
और भारतीय महिला के लिए यह अजीब नहीं था।
हमारा समाज ऐसा ही है।
सबको यह परेशानी होती है।
90% भारतीय महिलाओं की इच्छा होती है कि उन्हें बेटा चाहिए।
वह बेटा चाहती थीं।
यह एक तरह से...
एक तरह से जुनून था।
है न, माँ? क्या यह जुनून था?
-हाँ, मुझे लगता है वह बेटा चाहती थी। -वह बेटा चाहती थी।
ज़ाहिर है, मतलब...
एक अफ़वाह थी।
लोग हमेशा बात करते थे।
कि, उसने उन्हें वादा किया था,
कि अगर उन्होंने उससे शादी की, तो बेटा होगा।
सबा ने किसी तरह अमेरिका में रूज़वेल्ट अस्पताल से संपर्क कर लिया।
जहाँ उसकी माँ को रखा गया था।
उसने न्यूयॉर्क के एक अस्पताल का नाम दिया।
रूज़वेल्ट या वैसा ही कुछ।
जब मैंने उस अस्पताल से संपर्क किया।,
तो वह वहाँ नहीं थीं।
मैंने कहा, "स्वामी जी, आपने रूज़वेल्ट या कोई अस्पताल कहा था।"
पर वो तो वहाँ हैं ही नहीं।
तो वह बोला, "मैंने बेवकूफ़ बनाया, क्योंकि पता था,
"कि तुम संपर्क करोगी। और उसे आराम की ज़रूरत है।
"मैं तुम्हें बताना नहीं चाहता था। वह लंदन में है और एकदम ठीक है।"
तब मुझे उसका बर्ताव अजीब लगने लगा था।
"ठीक है। मुझे उनसे अस्पताल में बात करनी है।"
"चलो, उनको फ़ोन करो। नंबर दो।"
वह कोई नंबर मिलाता,
और कहता,
"हैलो, हैलो, शकेरेह, शकेरेह?"
"हैलो? एक मिनट। सबा यहाँ है। हैलो, सबा यहाँ है।"
"लो, उससे बात करो।"
वह खुद ही लाइन काट देता था।
वह कहता, "नहीं, आज वह अपने दोस्त के घर गई है।"
"वह इस क्लब में गई है। उस क्लब में गई है।
"इस जगह गई है, उस जगह गई है।"
"या तो न्यूयॉर्क या दिल्ली।"
"शायद कनेक्टिंग फ़्लाइट नहीं मिली।"
"ठीक है, जैसे ही वह आएगी। उसे फ़ोन करने को कहूँगा।"
आज उसने बताया कि वह बैंगलोर आ रही है, एक बेटे के साथ।
कोई नहीं आया। "क्या हुआ?"
"पता नहीं। शायद उसकी फ़्लाइट छूट गई होगी।"
इस तरह वह गोलमोल जवाब देता रहा।
स्वामी उससे कह रहा था, "नहीं, बीच में मत पड़ो।"
"अगर उसे या उसके बच्चे को कुछ हो गया,
"तो तुम खुद को दोष दोगी।"
सबा इस संदेह में थी, कि यकीन करे या नहीं करे।
यकीन न करने का कोई कारण नहीं था। क्योंकि भानुमती का पिटारा खुल जाता।
आपकी माँ ने उस पर यकीन किया, शादी की,
और आप एक ऐसे आदमी के खिलाफ़ कैसे जा सकते हैं
जिससे आपकी माँ ने शादी की है?
पर सबा ने यकीन नहीं किया।
और खोज बंद नहीं की।
"मैं उन्हें ढूँढकर रहूँगी, " उसने कहा।
और वह लगातार कोशिश करती रही।
और फिर...
अचानक सबा को पता चला कि पासपोर्ट तो अब भी घर में था।
तब उसे पता चला कि उसकी माँ अमेरिका कभी नहीं गई थी।
नौ महीने बाद, मैंने कहा, "बहुत हुआ मैं पुलिस स्टेशन जाऊँगी।"
अशोक नगर पुलिस स्टेशन
1992, जुलाई सबा ने गुमशुदगी की रिपोर्ट दर्ज कराई
इमरान कुरैशी
मेरा नाम इमरान कुरैशी है।
मैं सालों से आपराधिक मामलों पर काम कर रहा हूँ।
बहुत देर बाद,
सबा को एहसास हुआ कि वह उनके संपर्क में नहीं है।
और उसके बाद,
उसने पुलिस में शिकायत दर्ज कराई।
कि उसकी माँ गायब है।
और उसे श्रद्धानंद
स्वामी पर संदेह है।
मुझे पहले एहसास नहीं हुआ कि मेरी माँ लापता थीं।
यह एहसास धीरे-धीरे हुआ।
हमें नहीं पता था कि उसके साथ क्या हुआ।
और, उसकी बेटियां बेचारी,
वे दरबदर भटकी होंगी ये जाने के लिए कि आखिर उनकी मां गई कहाँ।
मार्च, 1994
सोचिए, उस दिन अगर वह मेरे ऊपर नहीं चिल्लाती,
तो, मैं इस केस के बारे में नहीं जानता। ऐसा भी होता है।
जब सबा खलीली से फ़ोन पर बात हुई
धीरे-धीरे करके सारी कहानी सामने आ गई।
बताते हुए भी रोंगटे खड़े हो जाते हैं कि कोई कैसे कर सकता है।
यह जो पहली कहानी थी, इसी नाम से ली गई थी।
डांसिंग ऑन अ ग्रेव।
संवाद अनुवादक तुषार
रचनात्मक पर्यवेक्षक दिनेश शाकुल